Source: https://sutazborges.sk/uplne-pravidla-sutaze
Timestamp: 2019-04-20 06:40:40+00:00

Document:
s názvom: „Vyhrajte cestu po Stredomorí!“
(ďalej ako “Súťaž“)
I.ORGANIZÁTOR, USPORIADATEĽ A TECHNICKÝ SPRÁVCA
BORGES BRANDED FOODS SLU, CIF: B-0890650
So sídlom: Avda. J. Trepat s/n, 25300 Tarrega, Spain
(ďalej ako „Usporiadateľ); usporiada Súťaž pre spotrebiteľov (Súťažiaci)
TRANSTRADE s.r.o., IČO: 31 342 591
so sídlom: Nádražná 34, 900 28 Ivanka pri Dunaji, Slovenská republika
spoločnosť zapísaná v obchodnom registri v Obchodnom registri Okresného súdu Bratislava 1, Odd. Sro, vl. č. 4373/B
(ďalej ako „Organizátor“) ; zabezpečuje organizáciu Súťaže pre Usporiadateľa
Duplex Marketing SL. Avda Diagonal 439, 3-1. 08036 BCN. CIF: B-63272207
(ďalej ako „Technický správca“) ;zabezpečujúci technickú realizáciu Súťaže ; Technický správca môže používať lokálneho subdodávateľa pre plnenie záväzkov z Pravidiel Súťaže
II. OBDOBIE KONANIA a MIESTO KONANIA SÚŤAŽ
1. Organizátor zabezpečuje pre Usporiadateľa Súťaž v termíne od 01.04.2019 00:00:00 hod. do 15.06.2019 23:59:59 hod. vrátane (ďalej ako „Obdobie konania Súťaže“).
2. Súťaž prebieha vo všetkých prevádzkach na území Slovenskej republiky (ďalej ako “Miesto konania”) a to v súlade s nižšie uvedenými pravidlami.
1. Súťaže sa môže zúčastniť fyzická osoba - spotrebiteľ doručovacou adresou a trvalým pobytom v Slovenskej republike vo veku nad 18 rokov, ktorý je úplne spôsobilý na právne úkony (ďalej ako „Súťažiaci“).
2. Pri nákupe na účet inej fyzickej osoby sa možno zúčastniť len s jej písomným súhlasom.
3. Registráciou na komunikovanej Súťažnej stránke www.sutazborges.sk (ďalej ako „Súťažná stránka“), Súťažiaci vedome potvrdzuje, že dovŕšil viac ako 18 rokov a nepotrebuje súhlas zákonného zástupcu k zapojeniu sa do Súťaže ani iným úkonom potrebným v prípade výhry.
4. Súťaže sa nemôžu zúčastniť osoby, ktoré sú v pracovnom alebo inom obdobnom pomere k Usporiadateľovi, Organizátorovi alebo Technickému správcovi, ako aj osoby im blízke.
IV. REALIZÁCIA SÚŤAŽE / VSTUP DO SÚŤAŽE POMOCOU WEBOVÉHO FORMULÁRA NA SÚŤAŽNEJ STRÁNKE
1. Súťaž bude komunikovaná na Súťažných produktoch a podporných propagačných materiáloch.
2. Súťaž slúži na podporu predaja Súťažných produktov Usporiadateľa, pričom pre účasť v Súťaži je podmienkou zakúpenie Súťažného produktu a preukázanie tohto nákupu Organizátorovi Súťaže (§ 4 ods. 6 zákona č. 30/2019 Z. z.).
3. Spotrebiteľ sa do Súťaže zapojí tak, že v Období konania Súťaže a v Mieste konania Súťaže jednorázovo (na jeden pokladničný doklad) kúpi jeden (1) ľubovoľný produkt (y) Borges v objeme minimálne 500ml (ďalej ako „Súťažný produkt“) a uschová si o tomto nákupe predmetný pokladničný doklad (ďalej ako „Súťažný nákup“). Súťažiaci je povinný si uschovať všetky doklady o vykonaní Súťažného(ých) nákupu(ov), s ktorými sa zúčastnil Súťaže počas 2 / 6 celého Obdobia konania Súťaže. Predloženie pokladničných dokladov bude Organizátor, resp. Usporiadateľ vyžadovať za účelom preukázania oprávneného nároku Súťažiaceho na výhru.
4. Pre vylúčenie pochybností sa uvádza, že na preukázanie Súťažného nákupu spĺňajúceho podmienky týchto pravidiel možno použiť iba originály pokladničných dokladov o zaplatení z online registračnej pokladnice, resp. z pokladnice – e-kasa , on-line registračnej pokladnice alebo z virtuálnej registračnej pokladnice (v súlade so zák.č.289/2008 Z.z.; ďalej ako „ERP“) z ktorých bude jednoznačne vyplývať vykonanie príslušného Súťažného nákupu viažuceho sa k nároku na výhru.
5. Po zakúpení Súťažného produktu v rámci Súťažného nákupu počas Obdobia konania Súťaže, sa Súťažiaci môže zaregistrovať na komunikovanej Súťažnej stránke www.sutazborges.sk (cez Webový formulár Súťažnej stránky).
6. Súťažiaci bude vyzvaný v rámci registrácie do Súťaže na Webovom formulári k registrácii svojho mena, priezviska, telefónneho kontaktu, email-u, uvedenia dátumu a hodiny Súťažného nákupu v predpísanom tvare a inštruovaný ďalšími pokynmi.
7. Súťažiaci v rámci registrácie do Súťaže potvrdí cez OPT IN začiarkavacie políčko, že ▪ prijíma podmienky a pravidlá Súťaže a súhlasí s pravidlami o ochrane osobných údajov Usporiadateľa ▪ chce dostávať obchodnú komunikáciu ohľadom produktov Usporiadateľa (Borges)
8. Súťažná registrácia musí byť vykonaná počas Obdobia konania Súťaže požadovaným spôsobom (ako to bude uvedené na Súťažnej stránke).
9. Po správnej Súťažnej registrácii sa na Súťažnej stránke zobrazí hláška o úspešnej registrácii do Súťaže. Spotrebiteľ bude zaradený do Súťaže okamihom zobrazenia úspešnej hlášky o registrácii do Súťaže (ďalej ako "Súťažná registrácia“).
10. Viacnásobná účasť je možná, ale vždy iba s novým Súťažným nákupom (t. j. pri ďalšom nákupe minimálne jedného Súťažného produktu na novom Pokladničnom doklade) a zakaždým pri riadnom splnení podmienok účasti. Maximálny denný počet Súťažných registrácií jedného Súťažiaceho je limitovaný na 10 (desať) . Ak Súťažiaci prekročí denný limit Súťažných registrácií, na Súťažnej stránke sa objaví hláška o prekročení limitu s výzvou možnosti použiť Súťažný nákup k novej Súťažnej registrácii ďalší deň. To znamená, že Súťažný nákup je vždy dokumentovaný jedným Pokladničným dokladom a jeden Pokladničný doklad môže dokumentovať iba jeden Súťažný nákup. Aj keď je na jednom Pokladničnom doklade zaznamenaný nákup viac ako jedného Súťažného produktu (napr. dvoch), daný Pokladničný doklad oprávňuje Súťažiaceho iba na jednu Súťažnú registráciu, resp. možno ju použiť v Súťaži iba jedenkrát. 11. Do Súťaže sa môže každý jednotlivý Spotrebiteľ zapojiť s jedným Pokladničným dokladom ktorý dokladuje Súťažný nákup iba raz a iba s jedným mailovým a telefonickým kontaktom a pod jedným menom. Ak Usporiadateľ, Organizátor alebo Technický správca zistí opak, bude takýto Súťažiaci zo Súťaže bez náhrady vylúčený.
1.HLAVNÁ VÝHRA
Usporiadateľ vložil do Súťaže celkovo jednu (1) Hlavnú Výhru. Hlavná výhra pozostáva z nepeňažnej výhry - cestovný zájazd pre dve osoby do Stredomoria (Barcelona, Valencia, Palma de Mallorca, zahŕňajúca
pobyt v štvorhviezdičkových hoteloch v jednotlivých destináciách s raňajkami (7 nocí)
leteckú prepravu Viedne do Barcelony, vlakový transfer z Barcelony do Valencie, následne letecký transfer do Palma de Mallorca, následne letecký transfer do Barcelony a späť do východiskovej destinácie Viedeň
prepravu do a z hotela v príslušnej destinácii
show cooking v Barcelone - varenie s použitím Súťažného produktu (prezentácia v anglickom jazyku) v čase dohodnutom s Výhercom ( za pomoci cestovnou kancelárie/ agentúry) ; VÝHRU JE POVINNÝ VYČERPAŤ VÝHERCA NAJNESKÔR 09.12.2019 (NAJNESKORŠÍ DEŇ NÁSTUPU NA ZÁJAZD).
a peňažnej výhry, ktorá bude predstavovať vreckové k Hlavnej výhre a ktorá bude odovzdaná Výhercovi Usporiadateľom bankovým prevodom 5 pracovných dní pred plánovaným začiatkom cesty
2.VEDĽAJŠIA VÝHRA
Usporiadateľ vložil do Súťaže celkovo desať (10) Vedľajších Výhier. Vedľajšia výhra predstavuje balíčky produktov Borges, pozostávajúcich z
Borges Extra panenský olivový olej Fruity 500 ml, Borges Extra panenský olivový olej Original 500 ml, Borges BIO Extra panenský olivový olej Natura 500 ml, Borges Classic olivový olej 500 ml, Borges Balsamico di Modena vínny ocot 250 ml.
3. Počas celej Súťaže môže jeden konkrétny Súťažiaci vyhrať iba jednu Hlavnú Výhru v Súťaži
4. Počas celej Súťaže môže jeden konkrétny Súťažiaci vyhrať iba jednu Vedľajšiu Výhru v Súťaži
5. Výherca Hlavnej Výhry nemôže získať Vedľajšiu Výhru.
1. Výherci v súťaži budú určení náhodným výberom - losovaním vykonaným elektronickým systémom Technického správcu - pomocou generátora náhodného poradového čísla Súťažiaceho ; pričom losovanie sa vykoná za prítomnosti notára.
2. Losovanie sa vykoná softwérom – náhodným vylosovaním poradových čísel Súťažiacich, ktoré sa Súťažiacim priradia až po skončení Súťaže
3. Losovanie prebehne do 3 pracovných dní od ukončenia Súťaže
4. Výhercami v súťaži sa tak stanú Súťažiaci, ktorí úplne splnia všetky podmienky stanovené týmito pravidlami a zároveň budú v súlade s vyššie uvedeným vylosovaní Technickým správcom (ďalej ako „Výherca“). O každom losovaní sa vyhotoví písomný protokol
5. V prípade, že sa do Súťaže v Období jej konania (platne nezapojí taký počet Súťažiacich, aby mohli byť rozdelené všetky Výhry vložené do Súťaže, nerozdané Výhry prepadajú v prospech Usporiadateľa, ktorý je oprávnený rozhodnúť o ich ďalšom využití
6. Súťažiaci bude o Výhre v Súťaži vyrozumený formou správy - e-mail správy – na kontakty zadané v rámci registrácie do Súťaže s požiadavkou o zaslanie Súhlasu s Výhrou a zaslanie určených dodatočných údajov (napr. adresa trvalého bydliska, v prípade hlavnej výhry - číslo cestovného pasu alebo občianskeho preukazu, číslo bankového účtu Výhercu, určenie osobných údajov spolucestujúceho a pod.) na určené kontaktné telefónne číslo alebo e mail Technického správcu alebo Usporiadateľa – do 5 pracovných dní od vyhodnotenia súťaže.
7. Zároveň bude Výherca požiadaný, aby v listinnej forme zaslal všetky kópie alebo originály Pokladničných dokladov o Súťažných nákupoch, ktorými sa zúčastnil Súťaže na určenú adresu Technického správcu alebo Organizátora – do 10 pracovných dní odo dňa odoslania výhernej správy.
8.V prípade
včasného nezaslania Súhlasu s Výhrou a určených dodatočných údajov (rozhodný je dátum doručenia SMS / e – mailu)
včasného nedoručenia kópií alebo originálov všetkých Pokladničných dokladov o Súťažných nákupoch s ktorými sa zaregistroval do Súťaže (rozhodný je dátum doručenia listinnej zásielky)
že doručené Pokladničné doklady o Súťažných nákupoch nebudú zodpovedať skutočnostiam uvedeným v rámci Súťažných registrácií, alebo budú zistené pochybnosti o ich pravosti (alebo iného správania v rozpore s pravidlami Súťaže)
; stráca Súťažiaci nárok na Výhru a Výhra prepadá v prospech Usporiadateľa, ktorý je oprávnený rozhodnúť o jej ďalšom použití.
9. Usporiadateľ môže určiť losovanie náhradných Výhercov. Losovanie prebehne bez účasti verejnosti za účasti notára, pomocou softvérového riešenia - generátora náhodného poradového čísla Súťažiaceho. Náhradným Výhercom budú rozdelené Výhry, ktoré pripadali Výhercom, ktorí nesplnili podmienky na odovzdanie Výhry. Ak Náhradný Výherca nesplní podmienky na odovzdanie Výhry Usporiadateľ naloží s Výhrou podľa svojho uváženia.
10. Hlavná Výhra sa odovzdá v podobe voucheru (Poukážky) osobne Výhercovi do 1 mesiaca od úspešnej kontroly pokladničných dokladov o súťažných nákupoch na dojednanom mieste. Pri odovzdaní bude podpísaný Preberací protokol a budú zhotovované fotografie na marketingové účely súvisiace s propagáciou Súťaže a produktov Usporiadateľa, ktoré bude môcť použiť Usporiadateľ a Organizátor.
Peňažnú časť Hlavnej výhry dostane Výherca bankovým prevodom na určený účet a zrážkovú daň odvedie Organizátor.
V tejto súvislosti, Súťažiaci súhlasí v zmysle Občianskeho zákonníka
s vyhotovením a použitím jeho podobizne, obrazových snímkov, obrazových a zvukových záznamov alebo prejavov, či písomností jeho osobnej povahy
so zverejnením prejavov osobnej povahy Súťažiaceho v propagačných materiáloch, v printových a elektronických médiách spôsobom a v rozsahu obvyklom pre marketingové využitie
11. Vedľajšie výhry budú zaslané Výhercom poštou na adresu uvedenú v registračnom formulári do 1 mesiaca od úspešnej kontroly pokladničných dokladov o súťažných nákupoch. Náklady na dopravu Výhry Výhercovi hradí Usporiadateľ.
VII. DAŇ Z VÝHRY A POISTNÉ NA ZDRAVOTNÉ POISTENIE
1. Hodnota nepeňažnej časti Hlavnej Výhry predstavuje sumu nad 1.287,60 EUR ; presná hodnota bude vyčíslená v Preberacom protokole
2. Hodnota nepeňažnej časti Vedľajšej Výhry predstavuje sumu nižšiu ako 350 EUR.
3. Hodnota peňažnej časti Hlavnej Výhry predstavuje sumu 700,- € (po zdanení )
4. Upozornenie Výhry môžu byť predmetom dane z príjmov fyzických osôb v zmysle zákona č. 595/2003 Z.z., o dani z príjmov v znení neskorších predpisov (ďalej len „zákon o dani z príjmov“)
5. Ak hodnota nepeňažnej výhry presiahne 350 EUR, Výherca je povinný ▪ Výhru zdaniť v zmysle zákona č. 595/2003 Z.z. o dani z príjmov a ▪ zaplatiť z Výhry poistné na zdravotné poistenie za podmienok uvedených v zákone č. 580/2004 Z. z. o zdravotnom poistení v platnom znení
6. Z peňažnej výhry nad 350 EUR zo zdrojov na území SR sa daň vyberá zrážkou (§ 43 zákona o dani z príjmov) pri jej výplate.
VIII. ĎALŠIE DÔLEŽITÉ PODMIENKY SÚŤAŽE
1. Súťažiaci nie sú oprávnení požadovať namiesto príslušnej Výhry akékoľvek iné plnenie.
2. Usporiadateľ alebo Organizátor nie sú voči Súťažiacim inak zaviazaní a tí nemajú nárok na akékoľvek iné plnenia, ako sú uvedené v týchto pravidlách.
3. Organizátor si so súhlasom Usporiadateľa Súťaže vyhradzuje právo nahradiť deklarované Výhry výhrami podobného typu a zodpovedajúcej hodnoty a zmeniť podmienky odovzdávania Výhier, tak, aby sa mohli Výhercom účelne odovzdať/ zaslať.
4. Usporiadateľ ani Organizátor nezodpovedajú za vlastnosti Výhier.
5. Výhry v Súťaži nie sú právne vymáhateľné. Neprevzaté výhry prepadajú v prospech Usporiadateľa.
6. Vyobrazenie Výhier na komunikačných materiáloch (letáky, plagáty, webové stránky a pod.) nemusí presne zodpovedať skutočnej podobe Výhier
7. Usporiadateľ, alebo Organizátor, resp. Technický správca nezodpovedajú za uvedenie nesprávnych či nepresných informácií v súvislosti so Súťažou (či už boli spôsobené ľudským faktorom, alebo technickou chybou), za akékoľvek technické či telekomunikačné ťažkosti alebo poruchy vzniknuté v priebehu Súťaže, za rýchlosť technického pripojenia či iné prípadné nedostatky vzniknuté v súvislosti so Súťažou či v súvislosti so sieťami elektronických komunikácií mobilných operátorov alebo s ich dostupnosťou pre Súťažiacich
8. Usporiadateľ alebo Organizátor sú oprávnení kontrolovať splnenie všetkých podmienok pre účasť v Súťaži, pričom v prípade sporu má Usporiadateľ právo posúdiť a s konečnou platnosťou rozhodnúť v akejkoľvek otázke spojenej so Súťažou. O akýchkoľvek pochybnostiach v súvislosti so Súťažou (napr. nárok na Výhru, vierohodnosť Pokladničného dokladu dokladujúceho Súťažný nákup, regulárnosť registrácie, podmienky pre účasť v Súťaži a pod.) a o reklamáciách či námietkach Súťažiacich v súvislosti so Súťažou rozhoduje s konečnou platnosťou Usporiadateľ. Usporiadateľ má právo vylúčiť ktoréhokoľvek zo Súťažiacich v prípade, že by takýto Súťažiaci porušoval pravidlá, a to bez povinnosti nahradiť akékoľvek náklady či škodu.
9. Usporiadateľ si vyhradzuje právo bez uvedenia dôvodov a bez náhrady zmeniť obdobie trvania Súťaže, Súťaž odložiť, prerušiť alebo zrušiť či jednostranne zmeniť, alebo doplniť jej pravidlá po celý čas jej trvania, a to tak, že zmenu zverejní na Súťažnej stránke, kde sú k dispozícii platné a úplné pravidlá. Toto všetko môže Usporiadateľ urobiť bez nároku Súťažiacich na náhradu nákladov či škody, ktorá by týmto mohla Súťažiacim vzniknúť.
10. Prípadné námietky alebo reklamácie proti priebehu Súťaže možno Usporiadateľovi alebo Organizátorovi zaslať písomne na poštovú adresu uvedenú v týchto pravidlách do troch pracovných dní od ukončenia Súťaže. Námietky podané neskôr nebudú brané do úvahy. Rozhodnutie Usporiadateľa o námietke/reklamácii je konečné.
Právny základ – Oprávnený záujem Usporiadateľa
1. Súťažiaci rozumie, že právnym základom spracovania osobných údajov v súvislosti s organizovanou Súťažou pre Usporiadateľa ako prevádzkovateľa osobných údajov (ďalej pre účely tohto článku pravidiel o spracovaní osobných údajov ako „ Prevádzkovateľ“) bude spracovávanie osobných údajov Súťažiacich, ako fyzických osôb zúčastňujúcich sa Súťaže a osôb, ktoré využijú Výhru spolu s Výhercom (tzv. „Dotknuté osoby“). Dotknutá osoba môže v otázkach spracúvania osobných údajov kontaktovať Prevádzkovateľa na e-mailovej adrese info@borges.sk .
2. Prevádzkovateľ bude spracúvať identifikačné a kontaktné údaje Dotknutých osôb (získaných v rámci registrácie, resp. v súvislosti s uplatnením nároku na Výhru) a resp. aj lokalizačné údaje zhromaždené pri registrácii Dotknutých osôb do Súťaže alebo v priebehu Súťaže technickými prostriedkami za pomoci Technického správcu na elektronických prostriedkoch.
3. Prevádzkovateľ spracúva osobné údaje Dotknutých osôb pre účely:
(a) realizácie a organizácie Súťaže, ktorej sa Dotknutá osoba zúčastní, a to na základe čl. 6 ods. 1 písm. b) Nariadenia Európskeho parlamentu a Rady (EÚ) č. 2016/679 zo dňa 27. 4. 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES ( „GDPR“);
(b) určenia, výkonu alebo obhajoby právnych nárokov a ochrany práv Prevádzkovateľa, a to na základe čl. 6 ods. 1 písm. f) GDPR; a
(c) zasielania obchodných oznámení, a to na základe čl. 6 ods. 1 písm. f) GDPR z dôvodu existencie oprávneného záujmu Prevádzkovateľa spočívajúceho v priamom marketingu.
4. Osobné údaje budú spracovávané len po dobu, ktorá je nevyhnutná vzhľadom na účel ich spracovania. S ohľadom na vyššie uvedené:
(a) na účel realizácie a organizácie Súťaže budú osobné údaje spracovávané po dobu trvania Súťaže. Tým nie je dotknutá možnosť Prevádzkovateľa tieto osobné údaje následne ďalej spracovávať (v nevyhnutnom rozsahu) k účelu (b) a/alebo (c) uvedených vyššie;
(b) na účel určenia, výkonu alebo obhajoby právnych nárokov a ochrany práv Prevádzkovateľa budú osobné údaje spracovávané do uplynutia 4. kalendárneho roku nasledujúceho po skončení Súťaže. V prípade začatia a trvania súdneho, správneho alebo iného konania, v ktorom sú riešené práva alebo povinnosti Prevádzkovateľa vo vzťahu k príslušnej Dotknutej osobe, neskončí doba spracovania osobných údajov pred skončením takého konania;
(c) na účel zasielania obchodných oznámení podľa čl. 14.3 (c) vyššie budú osobné údaje spracúvané do doby, kým Dotknutá osoba vyjadrí svoj nesúhlas s takým spracovaním.
5. Najneskôr do konca kalendárneho štvrťroka nasledujúceho po uplynutí doby spracovania vyššie budú príslušné osobné údaje, u ktorých pominul účel ich spracovania, anonymizované alebo zlikvidované (skartáciou alebo iným spôsobom, ktorý zaistí, že sa s osobnými údajmi nebudú môcť oboznámiť neoprávnené osoby).
6. Prevádzkovateľ je oprávnený odovzdať osobné údaje Organizátorovi, ktorý pre Prevádzkovateľa spracováva osobné údaje ako Sprostredkovateľ, alebo Technickému správcovi ako Tretej osobe. Technický správca môže používať lokálneho subdodávateľa pre plnenie záväzkov z Pravidiel Súťaže . Rovnako môže získať prístup k osobným údajom Dotknutých osôb cestovná kancelária/agentúra zabezpečujúca realizáciu Hlavnej Výhry alebo Reklamná agentúra, ktorá je povinná získať prístup k osobným údajom Dotknutých osôb priamo na základe ich súhlasu.
7. V súvislosti so spracovaním svojich osobných údajov má Dotknutá osoba všetky práva, vrátane práva požadovať od Prevádzkovateľa prístup ku svojim osobným údajom (za podmienok čl. 15 GDPR), ich opravu alebo vymazanie (za podmienok čl. 16 alebo čl. 17 GDPR), prípadne obmedzenie spracúvania (za podmienok čl. 18 GDPR). Dotknutá osoba ďalej má právo na prenosnosť údajov (za podmienok čl. 20 GDPR).
8. Dotknutá osoba má právo vzniesť námietku proti spracovaniu jej osobných údajov na účely priameho marketingu a Prevádzkovateľ je povinný na tento účel osobné údaje ďalej nespracovávať.
9. Ak sa Dotknutá osoba domnieva, že jej osobné údaje sú spracovávané v rozpore s právnymi predpismi, má právo obrátiť sa na Prevádzkovateľa so žiadosťou o vykonanie nápravy. Ak bude žiadosť dotknutej osoby vyhodnotená ako oprávnená, Prevádzkovateľ bezodkladne odstráni nevyhovujúci stav. Tým nie je dotknutá možnosť dotknutej osoby podať sťažnosť priamo na Úrad na ochranu osobných údajov SR. (https://dataprotection.gov.sk/uoou/ ).
10. Poskytnutie osobných údajov zo strany Dotknutých osôb je zmluvnou požiadavkou. Dotknutá osoba nemá zákonom uloženú povinnosť osobné údaje poskytnúť, ale Prevádzkovateľ tieto údaje potrebuje k realizácii a organizácii Súťaže (k uzatvoreniu a plneniu zmluvy).
11. Registráciou sa v Súťaži, Dotknutá osoba potvrdzuje, že Prevádzkovateľ voči nej splnil informačnú povinnosť v rozsahu stanovenom GDPR.
12. V prípade právnych pochybností o právnom základe spracovania osobných údajov Dotknutých osôb, uvedených v tomto článku pravidiel, má sa za to, že v rámci registrácie na Súťažnej stránke, Súťažiaci spôsobom OPT IN udeľuje výslovne uvedené súhlasy. Zákon č. 351/2011 Z. z. o elektronických komunikáciách
13. Súťažiaci dáva svoj výslovný súhlas v rámci Súťaže
(a) so získavaním prístupu k údajom o označení Súťažiaceho a jeho identifikácii a iným údajom z elektronickej komunikácie, k informáciám uloženým v koncovom zariadení súťažiaceho, k prevádzkovým a lokalizačným údajom - v rozsahu údajov požadovaných v pravidlách Súťaže a prísl. formulári a pre technické zabezpečenie Súťaže (meno, priezvisko, adresa, e -mailová adresa, telefonický kontakt – cell ID, IP adresa, dátum a čas aktivity) za účelom potrieb usporiadateľa pre realizáciu Súťaže a pre evidenciu registrácie, unikátnych kódov, pre kontakt so Súťažiacim ;
(b) so spracúvaním, uchovávaním (aj prostredníctvom tretích osôb) a používaním údajov získaných prostr. elektronického prenosu, ktoré sú získané podľa pravidiel Súťaže;
(c) so zasielaním informácií spojených so Súťažou - na kontaktnú e – mailovú adresu, poštovú adresu, alebo telefónne číslo.
Úplné znenie pravidiel je k dispozícii na Súťažnej stránke - www.sutazborges.sk. Pravidlá môžu byť v súvislosti so súťažou komunikované na propagačných materiáloch v skrátenej verzii, avšak tieto úplné pravidlá sú považované v rámci súťaže za jediné, úplné, konečné a záväzné.
V Ivanke pri Dunaji dňa 29.3.2019

References: čl. 6
 čl. 6
 čl. 6
 čl. 14
 čl. 15
 čl. 16
 čl. 17
 čl. 18
 čl. 20